# Catherine Keener

Catherine Keener (Miami, Florida, 23 de març de 1959) és una actriu estatunidenca.

## Biografia

Nascuda a Miami, Catherine Keener, d'origen libanès i irlandès, és la tercera dels cinc fills de Jim i Evelyn Keener.
Cursa estudis d'anglès i d'història, després es trasllada a Nova York. Troba feina d'ajudanta d'un agent de casting. L'agent l'empeny a fer-se actriu. Els seus començaments el 1986 com a artista van ser prou difícils, encadenant petites aparicions en pel·lícules com Va passar ahir a la nit, Catchfire i Switch, seguit també de segons papers en sèries de televisió com La llei de Los Angeles o Seinfeld. Conèixer el realitzador Tom DiCillo serà decisiu: en efecte, quatre pel·lícules Johnny Suede (1991), Living in Oblivion (1994), Box of Moon Light (1996) i The Real Blonde (1997) que roda amb aquest últim possibiliten que es conegui el seu treball. Obté un dels dos papers principals de Walking and Talking , de Nicole Holofcencer (1996), amb qui rodarà dues pel·lícules. Paral·lelament a les pel·lícules independents, Catherine Keener té alguns papers secundaris a les seves primeres grans produccions de Hollywood, com Un embolic molt perillós i Assassinat en 8 mil·límetres .
L'any 1999, l'èxit inesperat de Being John Malkovich la llança definitivament, tenint l'ocasió d'obtenir el seu primer nomenament a l'Oscar en la categoria Oscar a la millor actriu secundària. El 2002, va interpretar Burn This al teatre amb Edward Norton.
Actriu ineludible i respectada pels joves realitzadors hollywoodencs i independents, es diversifica participant en pel·lícules com a S1m0ne, Full Frontal, The Ballad of Jack and Rose, que signa la seva tornada al cinema després de tres anys d'absència a la pantalla gran, i sobretot The 40-Year-Old Virgin, on és l'amiga de Steve Carell. Roda també sota la direcció de realitzadors experimentats com Sydney Pollack per a The Interpreter. I després amb Philip Seymour Hoffman a Capote . Aquesta pel·lícula li val el seu segon nomenament als Oscars.
Recentment, ha participat en les pel·lícules Into the Wild , What Just Happened , Synecdoche, New York i Genova.

### Vida privada

De 1990 a 2007 va estar casada amb l'actor Dermot Mulroney, que va conèixer al rodatge de Survival Quest, i amb qui ha tingut un fill, Clyde, nascut el 1999.

## Filmografia

| Any | Pel·lícula | Paper | Notes |
| 1986 | Va passar ahir a la nit (About Last Night...) | Cambrera de Cocktail | |
| 1989 | Escola de supervivència (Survival Quest) | Cheryl | |
| 1990 | Catchfire | Trucker's girl | |
| 1991 | Una rossa molt dubtosa (Switch) | Secretària d'Stevey | |
| 1991 | Johnny Suede | Yvonne | |
| 1992 | The Gun in Betty Lou's Handbag | Suzanne | |
| 1995 | Living in Oblivion | Nicole Springer | |
| 1996 | Walking and Talking | Amelia | |
| 1996 | Nois | Jilly | |
| 1996 | Box of Moon Light | Floatie Dupre | |
| 1996 | Si les parets parlessin | Becky Donnelly | |
| 1997 | The Real Blonde | Mary | |
| 1998 | Un embolic molt perillós (Out of Sight) | Adele | |
| 1998 | Amics i veïns (Your Friends & Neighbors) | Terri | |
| 1999 | Assassinat en 8 mil·límetres (8mm) | Amy Welles | |
| 1999 | Simpatico | Cecilia | |
| 1999 | Being John Malkovich | Maxine Lund | |
| 2001 | Lovely & Amazing | Michelle Marks | |
| 2002 | Adaptation: el lladre d'orquídies (Adaptation.) | Ella mateixa | Cameo |
| 2002 | Full Frontal | Lee | |
| 2002 | Smoochy (Death to Smoochy) | Nora Wells | |
| 2002 | S1m0ne | Elaine Christian | |
| 2005 | The Ballad of Jack and Rose | Kathleen | |
| 2005 | The Interpreter | Dot | |
| 2005 | The 40-Year-Old Virgin | Trish Piedmont | |
| 2005 | Capote | Harper Lee | |
| 2006 | Amics amb diners (Friends with Money) | Christine | |
| 2007 | An American Crime | Gertrude Baniszewski | |
| 2007 | Into the Wild | Jan Burres | |
| 2008 | Hamlet 2 | Brie Marschz | |
| 2008 | What Just Happened | Lou Tarnow | |
| 2008 | Synecdoche, New York | Adele Lack | |
| 2008 | Genova | Barbara | |
| 2009 | The Soloist | Mary Weston | |
| 2009 | Where the Wild Things Are | Connie | |
| 2010 | Percy Jackson & the Olympians: The Lightning Thief | Sally Jackson | |
| 2010 | Nailed | Rep. Pam Hendrickson | |
| 2010 | Please Give | Kate | |
| 2010 | Confia en mi | Lynn Cameron | |
| 2013 | Enough Said | Marianne | |
| 2013 | Begin Again | Miriam Hart | |
| 2015 | Accidental Love | Pam Hendrickson | |
| 2017 | Get Out | Missy Armitage | |
| 2018 | Sicario: Day of the Soldado | Cynthia Foards | |

### A la televisió

* 1986: The Alan King Show (TV), de Jim Drake: Abby
* 1987: La llei de Los Angeles (LA Law) (sèrie TV): Cambrera (#1 episodi, 1987)
* 1987: Ohara ("Ohara") (sèrie TV): Tinent Cricket Sideris (1987)
* 1988: Knightwatch (sèrie TV): Rebecca (#2 episodis, 1988-1989)
* 1989: Curse of the Corn People (TV), de Michael Dinner: Jan Engle
* 1992: Seinfeld (sèrie TV): Nina (#1 episodi)
* 1996: Heroine of Hell (TV), de Nietzchka Keene: Magda
* 1996: Si les parets parlessin (If These Walls Could Talk) (TV): Becky ("1952")
* 2019: Modern Love (web TV): Julie

### Com a productora

* 2006: God Grew Tired of Us: The Story of Lost Boys of Sudan, de Christopher Dillon Quinn i Tommy Walker

## Premis i nominacions
### Premis

* Satellite Awards
** 2000 millor actriu musical o còmica per Being John Malkovich

### Nominacions

* Oscar
** 2000 Oscar a la millor actriu secundària per Being John Malkovich
** 2006 Oscar a la millor actriu secundària per Capote
* Globus d'Or
* 2000 Globus d'Or a la millor actriu secundària per Being John Malkovich
* 2008 Globus d'Or a la millor actriu en una mini-sèrie o telefilm per An American Crime
* BAFTA
** 2000 Millor actriu secundària per Being John Malkovich
** 2006 Millor actriu secundària per Capote
* Premis Independent Spirit
** 1993 Millor paper femení per Johnny Suede
** 1997 Millor paper femení per Walking and Talking
** 2003 Millor paper femení per Lovely and Amazing
* Satellite Awards
** 2003 millor actriu musical o còmica per Lovely and Amazing

## Referències

* ↑ Algunes fonts, com IMDb o la fitxa anglesa de Wikipedia dona l'any 1959 com data de naixement